පොලිස් විශේෂ කාර්ය බළකායේ මේ හතරදෙනා මියයාම සිහිපත් කරන්න එදා ඉඳන් අදටත් පොලිස් විශේෂ කාර්ය බළකා විරු දිනය සැප්තැම්බර් මාසයේ 1 වැනිදාට සමරනවා යැයිද විශ්‍රාමික ජ්‍යෙෂ්ඨ නියෝජ්‍ය පොලිස්පති අමරසිරි සේනාරත්න මහතා පවසයි. පොලිස් විශේෂ කාර්ය බළකායේ කණ්ඩායමක් ඉලක්ක කරගනිමින් ක්ලේමෝ බෝම්බයක් පුපුරුවා හැරීමට එල්ටීටීඊ ත්‍රස්තවාදීන් කටයුතු කිරීමට බලපෑ හේතු සාධක ගැනද විශ්‍රාමික ජ්‍යෙෂ්ඨ නියෝජ්‍ය පොලිස්පති සේනාරත්න මහතා පැහැදිලි කළේ මේ අන්දමිනි. මේ සිද්ධිය මට අද වගේ හොඳට මතකයි 1984 වසරේ අගෝස්තු මාසයේ 17 වැනිදා වැල්වැටිතුරේ ප්‍රදේශයේ සෝදිසි මෙහෙයුමකට මාත් එක්ක ගිය එස්ටීඑෆ් කණ්ඩායමකට සැඟව සිටි පුද්ගලයෙක් වෙඩි තිබ්බා. අපේ ප්‍රති ප්‍රහාර වලින් ඔහු වෙඩිකා මිය ගියා. වෙපන් එකත් සොයාගත්තා. වෙඩිකා මිය ගොස් ඇත්තේ ප්‍රභාකරන්ගේ දෙවැනියා ලෙස ඒ කාලයේ කටයුතු කළ රංජන් ලලා කියන පුද්ගලයා ලෙස අපි හඳුනා ගත්තා. ඔහු එල්ටීටීඊ එකේ කපිතාන් කෙනෙක්.
රංජන් ලලා කටයුතු කළේ කවුරුන් ලෙසද?
ප්‍රභාකරන්ගේ දෙවැනියා ලෙස